Umhlanga-man se verdrinking ondersoek | Maroela Media
Lyall Crofton Foto: Facebook
Maj. Thulani Zwane, polisiewoordvoerder, het aan Maroela Media gesê die omstandighede wat tot die verdrinking gelei het, is steeds nie duidelik nie.
AlgoaFM het die oorledene geïdentifiseer as Lyall Anthony Nicholas Crofton. Volgens die berig het Crofton se ma in die hospitaal aangesterk ná 'n operasie toe sy van haar seun se dood ingelig is.
AlgoaFM het ook berig dat Crofton, 'n voormalige inwoner van Port Elizabeth, sowat 18 maande gelede 'n reuse-bedrag in 'n Britse lotery gewen het.
Shiloh Raine Crofton, Lyall se suster, het op Facebook geskryf: "Lyall het gisteraand [Dinsdagaand] in die swembad by sy woonstel verdrink. Brian [Lyall se vriend] het hom uit die water getrek en ons het vir 15 minute mond-tot-mond-asemhaling toegepas voordat paramedici opgedaag en oorgeneem het, maar ons kon hom nie terugkry nie."
Chris Botha, woordvoerder van Netcare 911, het vroeër gesê die man is op die toneel dood verklaar.
Volgens meer volledige berigte elders het die man in die vlak kant van die swembad ontspan en nors opgetree teenoor familie wat opgedaag het. 'n Rukkie later het sy kêrel hom uit die water gehaal. Hy het glo 'n vodkafabriek besit, hmmm….? Hartaanval, miskien, maar dalk deur iets anders veroorsaak.